Cuneiform Tablet AnOr 6 22
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
1 ṭup-pu-um ša 16 ma-na 10 GÍN KÙ.BABBAR ù 16 GÚ URUDU SIG₅ ša šu-IŠTAR a-na bu-za-zu ḫa-bu-lu ša-ni-um ṭup-pu-um ša 12 ma-na KÙ.BABBAR ša ḫu-bu-ul sà-ba-zi-a ù šu-IŠTAR ša a-na PUZUR₄-a-šùr ḫa-bu-lu-ni-ma 1 ma-na 5 GÍN KÙ.GI ša a-šur-ma-lik DUMU lu-zi-na i-dí-nu-ni-šu-ni a-na ṭup-pì-i a-ni-ú-tim iš-tù ḫa-muš-tim ša šu-ma-li-ba-a-šur ITU.KAM ša ke-na-tim li-mu-um ša qá-tí sà-ma-a a-na 10 ḫa-am-ša-tim mì-šál KÙ.BABBAR ša ṭup-pì-šu ù mì-šál URUDU ša ṭup-pì-šu ni-is-ḫa-sú DIRI ša-du-a-sú ša-bu šu-IŠTAR qá-tí bu-za-zu ú-ša-áš-kán-ma iš-tù mì-šál KÙ.BABBAR ù mì-šál URUDU šu-IŠTAR qá-tí bu-za-zu ú-ša-áš-ku-nu 12 GÚ URUDU ší-kam ša bu-za-zu il₅-qé-ú a-na šu-IŠTAR ú-ta-a-ar mì-šál KÙ.BABBAR ù URUDU a-na a-lim{ki} i-lá-ak-ma KÙ.BABBAR a-na-num lu-qú-tum a-lá-num eq-lam a-šu-mì šu-IŠTAR e-tí-iq lu-qú-tum lu i-na a-lim{ki} lu i-na GÁN-lim a-na É bu-za-zu e-ra-áb lu-qú-tum a-na wa-aḫ-šu-ša-na e-ra-ba-ma a-na KÙ.BABBAR i-tù-a-ar-ma KÙ.BABBAR ù URUDU ša ṭup-pì-šu ḫa-ru-mu-tim ší-im-tám šu-IŠTAR a-na bu-za-zu i-ša-qal-ma ù ṭup-pì-šu bu-za-zu ú-šar-šum šu-ma ba-tí-iq šu-IŠTAR ú-ma-lá šu-ma DIRI šu-IŠTAR i-lá-qé šu-ma i-na ma-lá u₄-me-šu ša ṭup-pì-im a-nim KÙ.BABBAR ù URUDU qá-tí bu-za-zu šu-IŠTAR lá ú-ša-áš-ki-in 12 GÚ URUDU ší-ki-im šu-IŠTAR a-na bu-za-zu lá i-tù-a-ar ù ṭup-pu-um a-num i-mu-a-at šu-IŠTAR ṭup-pì-šu e-mar-ma šu-ma ba-tí-iq i-ṣa-ḫe-er šu-ma DIRI ú-ma-lá ki-ma bu-za-zu ú-ṣur-ša-a-šur DUMU bu-zu-ta-a ù i-ku-pá-ša a-ḫu-šu a-wa-tám ig-mu-ru IGI a-šur-i-dí-in DUMU šu-IŠTAR IGI LUGAL-sú-en₆ DUMU ma-ni-a IGI we-er-re-ṣú-um DUB.SAR ṭup-pu-um a-num a-na il₅-mì-tí DUMU šu-IŠTAR pá-qí-id IGI dan-a-šur DUMU pu-uš-qá-nim IGI be-lúm-ba-ni DUMU a-šur-be-el-a-wa-tim IGI i-dí-lim DUMU DUG-ì-lí